**«Жас ұрпаққа тиімді және сапалы білім беруде,**

**тәрбиелеуд мектеп пен отбасы одақтасы» тақырыбындағы аудандық семинарға дайындалған концерттің сценарийі:**

**«Біртұтас тәрбие- болашақтың жарқын жолы»**

**Жүргізуші 1:**

Құрметті қонақтар, ата-аналар, ұстаздар және оқушылар! Бүгін біз сіздермен бірге ұлт болашағын қалыптастыратын, ұрпақтың бойына ізгілік пен адамгершілікті дарытатын біртұтас тәрбие тақырыбында ой бөлісіп, өнерімізді ортаға салуға жиналып отырмыз.

**Жүргізуші 2:**

Тәрбие – ұлт болашағының кепілі. Ұрпақ санасына жақсы қасиеттерді сіңіру – біздің басты міндетіміз. Осы орайда бүгінгі кешіміз рухани тәрбие мен өнегелі білімге арналады.

Баланың бастау алар ұясы оның — отбасы,

Тәрбие ұясы, ол- өмірдің бастауы.

Ата-ана үлгі, болар әрбір іс-әрекетімен,

Балаға бағыт беріп, көрсетеді, бастауын.

**1.Поппури-халық әндері**

**Жүргізуші 1:**

Мектеп — тәрбиенің маңызды бөлшегі. Ұстаздар оқушыларға тек білім беріп қана қоймай, олардың бойына жауапкершілік, ізденімпаздық, тәртіп сынды қасиеттерді сіңіреді.

Шыр етіп мен өмірге келгенде,

Тербеткен бесікте мені анам,

Тәртіпке үйретіп алғашқы,

Ата-анмнан тәрбиені мен алам.

**2.Би-батл орындайтындар: Жұмабаева Айгерім және Әмина**

**Жүргізуші 1:**

Әр қойылым тәрбиенің бір қырын ашып, оның мәнін терең түсінуге көмектеседі. Қоғамдық тәрбие — адамның қалыптасуында маңызды рөл атқарады. Балаға ата-анасы мен ұстаздан бөлек, қоғамның да берер тәлімі бар. Үлкендерге құрмет, кішіге ізет көрсету — халқымыздың айрықша құндылықтары.

**3.Көрініс: «Мектептегі дау»**

**Жүргізуші 2:**

Домбыра тартсам, төгілер үні

Сиқырлы сазбен шуақты күні

Қос ішек сырын ақтарып бір,

Жүректі тербеп, сыр шертер өзі.

**4.«Адай» күйі, орындайтын ағылшын тілі пәні мұғалімі Гүльнар Сайновна.**

**Жүргізуші 1:**

Терме – асыл сөздің тереңі,

Сан ұрпақтың рухани өзені.

Бабам айтқан тәлім мен тағылым,

Сөз құдіретін ұғынар кезегі.

**5. Мұқағали Мақатевтің сөзіне жазылған «Әжесі, немересі, келіні» термесін қабыл алыңыздар.**

**Жүргізуші 2:**

Ана – отбасындағы тәрбие мен мейірімнің бастауы. Ол баланың:

Алғашқы тәрбиешісі, қамқоршысы, өнеге үлгісі.

Ал , бала - Анаға қуаныш сыйлаушы, жауапкершілік иесі

болашақтың негізі. Бала – тәрбиенің нәтижесі. Ананың берген тәрбиесі арқылы ол болашақта қоғамға үлес қосатын азаматқа айналады.

**6. Дуэт - «Ана мен бала» Досмагамбетова Жадра және Жансая**

**Жүргізуші 1:**

Ана – отбасының жүрегі, ұрпақтың тәрбиесі мен дамуының негізгі тірегі. Оның баланы тәрбиелеудегі рөлі орасан зор.

* Махаббат пен мейірімнің қайнар көз
* Адамгершілік негізін қалыптастырушы
* Білімге баулу мен бағыт беру
* Рухани тәрбиеші
* Сенімділік пен қолдау көрсетуші.

Ана – баланың ең басты тірегі. Ол қиын сәттерде қолдау көрсетіп, жігерлендіріп, сенім береді.

**7. Келесі тыңдайтындарыңыз «Жасай бер ана» әні , қабыл алыңыздар.**

**Хор: «Біртұтас тәрбие» әні.**

Құрметті қонақтар! Бүгінгі концертімізде біз біртұтас тәрбиенің мәнін түсініп, оның қоғамдағы орнының маңызын ұғындық.

Тәрбие — ұлт болашағының іргетасы. Ата-ана, ұстаз, қоғам бірігіп, біртұтас тәрбие берсе, ұрпағымыздың алар белесі биік болмақ.

Тәрбиелі ұрпақ- жарқын болашақтың кепілі. Ендеше , бәріміз бірлесе отырып, жас ұрпақты тәрбиелеу жолында аянбайық!

**Барлығы бірге:**

**Бірлікпен ұрпақ тәрбиелеп,**

**Жарқын болашаққа қол созамыз!**